
A jövedelemtermelés, az iskolázottság és a munkanélküliség térbeli összefüggései Magyarországon

Dolgozatom célja a jövedelemtermelés, az iskolázottság és a munkanélküliség térbeli összefüggéseinek meghatározása Magyarországon. Vizsgálataim során az alábbi kérdésekre keresem a választ: Milyen összefüggés mutatható ki a munkanélküliség iskolázottság szerinti összetétele, és a jövedelemtermelés között? Hogyan befolyásolja az iskolázottság szintje a tartós munkanélküliség alakulását? Hipotéziseim szerint az iskolázottság növekedése növeli az egy főre jutó jövedelmet, és csökkenti a tartós munkanélkülivé válás esélyét. Vizsgálataim Magyarország 173 kistérségét fedik le az 1996 és 2010 közötti időszakra vonatkozóan. Elemzéseim során főként összefüggés-vizsgálatokat végzek, ezért a vizsgálatba vont indikátorok kiértékelésére kétváltozós regresszió számítást, valamint korrelációs elemzést végzek. Vizsgálataim alapján hipotéziseim igaznak bizonyultak, az iskolázottság növelése minden tekintetben javít a munkavállalók munkaérő-piaci kondícióin.



